સર્વ શિક્ષા અભિયાનના ધજાગરા ઉડ્યા છે કારણકે અસામાજિક તત્ત્વોએ શાળા પર કબજો કરતા સાબરમતીની એક શાળા બંધ કરવામાં આવી હતી. શાળા બંધ થતા વિદ્યાર્થીઓને LC આપવામાં આવ્યા હતા. આ LCમાં શાળા બંધ થવાનું કારણ જણાવવામાં આવ્યું હતું. આ કારણ અસામાજિક તત્ત્વોના ત્રાસનું હતું. શાળા બંધ થવાના કારણે વિદ્યાર્થીઓના ભવિષ્ય અંધકારમય બની ગયા છે. આ બાબતે વિગતવાર વાત કરવામાં આવે તો અમદાવાના સાબરમતી વિસ્તારમાં આવેલી નવનિર્માણ સ્કૂલ 3 મહિનાથી બંધ કરવામાં આવી છે. આ શાળા અચાનક બંધ થવાના કારણે અનેક તર્ક વિતર્કો સામે આવ્યા હતા. પરંતુ જ્યારે શાળા દ્વારા બાળકોને LC આપવવામાં આવ્યા હતા તેમાં શાળા બંધ કરવાનું કારણમાં અસામાજિક તત્ત્વો દ્વારા સ્કૂલ પર કબજો જમાવ્યો હોવાના કારણે સ્કૂલ બંધ કરવાના આવી છે, તેવો ઉલ્લેખ કરવામાં આવ્યો હતો.